Document ID: 32002R1853

Κανονισμός (ΕΚ) αριθ. 1853/2002 της Επιτροπής
της 17ης Οκτωβρίου 2002
για την τροποποίηση του κανονισμού (ΕΚ) αριθ. 2305/95 για τη θέσπιση των λεπτομερειών εφαρμογής στον τομέα του χοιρείου κρέατος του καθεστώτος που προβλέπεται στις συμφωνίες απελευθέρωσης των συναλλαγών μεταξύ της Κοινότητας, αφενός, και της Εσθονίας, της Λετονίας και της Λιθουανίας, αφετέρου, και την τροποποίηση του κανονισμού (ΕΚ) αριθ. 1117/2002 για τον καθορισμό της διαθέσιμης ποσότητας για το τέταρτο τρίμηνο του 2002 για ορισμένα προϊόντα με βάση το χοίρειο κρέας στο πλαίσιο του καθεστώτος που προβλέπεται από τις συμφωνίες απελευθέρωσης των συναλλαγών μεταξύ της Κοινότητας, αφενός, και της Λετονίας, της Λιθουανίας και της Εσθονίας, αφετέρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1151/2002 του Συμβουλίου, της 27ης Ιουνίου 2002, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και την προσαρμογή, ως αυτόνομου και μεταβατικού μέτρου, ορισμένων γεωργικών παραχωρήσεων προβλεπόμενων στην ευρωπαϊκή συμφωνία με την Εσθονία(1), και ιδίως το άρθρο 1 παράγραφος 3,
Εκτιμώντας τα ακόλουθα:
(1) Ο κανονισμός (ΕΚ) αριθ. 2305/95 της Επιτροπής(2), όπως τροποποιήθηκε τελευταία από τον κανονισμό (ΕΚ) αριθ. 1539/2002(3), καθορίζει τις λεπτομέρειες εφαρμογής στον τομέα του χοιρείου κρέατος του καθεστώτος που προβλέπεται στις συμφωνίες αυτές. Στην εν λόγω τελευταία τροποποίηση, κατά λάθος, δεν συμπεριλήφθηκε μια νέα ομάδα προϊόντων όπως προβλέπεται στο παράρτημα Γ στοιχείο β) του κανονισμού (ΕΚ) αριθ. 1151/2002. Κρίνεται σκόπιμο να τροποποιηθεί το τμήμα Γ του παραρτήματος Ι του κανονισμού (ΕΚ) αριθ. 2305/95.
(2) Ο κανονισμός (ΕΚ) αριθ. 1117/2002 της Επιτροπής(4) καθορίζει τις ποσότητες που είναι διαθέσιμες, σύμφωνα με τον κανονισμό (ΕΚ) αριθ. 2305/95, για την περίοδο από την 1η Οκτωβρίου έως τις 31 Δεκεμβρίου 2002. Ο κανονισμός αυτός πρέπει να τροποποιηθεί σύμφωνα με την νέα ομάδα προϊόντων και των σχετικών ποσοτήτων που αναφέρονται στο παράρτημα IΙ του παρόντος κανονισμού.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το τμήμα Γ του παραρτήματος I του κανονισμού (ΕΚ) αριθ. 2305/95 αντικαθίσταται από το παράρτημα I του παρόντος κανονισμού.
Άρθρο 2
Το παράρτημα του κανονισμού (ΕΚ) αριθ. 1117/2002 αντικαθίσταται από το παράρτημα II του παρόντος κανονισμού.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Το άρθρο 1 ισχύει από την 1η Ιουλίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Οκτωβρίου 2002.

Labels: 3
15
17
18